СПРАВКА

за отразяване на получените предложения, становища и възражения, получени при публикуването за обществено обсъждане на Проект за НАРЕДБА за управление и разпореждане с общински спортни обекти на територията на община Габрово

|  |  |  |  |
| --- | --- | --- | --- |
| Подател | Предложение | Приема/не приема  предложението | Мотиви |
| ФК Чардафон 1919 -  Депозирано на 19.02.2024 г., с вх.№ ОСД 03-01-35/19.02.2024 г. и по имейл: n.penov@gabrovo.bg | Уважаеми служители на Община Габрово,  Предлагаме на Вашето внимание следните бележки и предложения, касаещи публикувания проект на Наредба за управление и разпореждане с общински спортни обекти на територията на община Габрово.  В чл. 2 да бъде добавена ал. 2 с текст:  „Спортните обекти и спортните съоръжения се управляват и ползват в интерес на гражданите на общината, при спазване на принципите на справедливост, равнопоставеност и недопускане конфликт на интереси.“  В чл. 12 да бъде допълнено, че безвъзмездното ползване на спортни обекти - общинска собственост, не се предоставя на:  – търговски дружества;  Точка 2 на чл. 12 да бъде изменена, както следва:  2.спортни организации, на които общината е отдала за ползване общински имоти или съоръжения с цел осъществяване на стопанска дейност;  Точка 4 на чл. 12 да отпадне. Не става ясно какво се има предвид от изключението „извън случаите по чл. 103, ал. 1 от ЗФВС“. Ако спортен клуб използва собствена спортна база за дейности, извън тези по чл. 103, ал. 1 от ЗФВС, то не е налице никаква причина да бъде лишаван от безвъзмездно ползване на общински спортен обект.  Чл. 18, ал. 1, т. 1 предвижда неактуална практика по регистрация и вписване на ЮЛНЦ. Считано от 01.01.2018 г. няма законово основание за вписване на обстоятелства и обявяване на актове на юридически лица с нестопанска цел в обществена полза в Централния регистър на юридическите лица при Министерство на правосъдието (ЦРЮЛНЦ). Регистрацията /вписванията/ се извършват в Търговския регистър и регистъра на юридическите лица с нестопанска цел.  В тази връзка т. 1 да бъде изменена както следва:  1.„да са вписани в Търговския регистър и регистъра на юридическите лица с нестопанска цел, воден от Агенция по вписванията, като юридически лица с нестопанска цел за осъществяване на общественополезна дейност“  Чл. 19, ал. 7 се нуждае от смислова и граматическа редакция. Не е необходимо да се използва понятието „габровски спортни клубове“. Какво се има предвид с него? В чл. 18, ал. 7 е посочено изискването клубовете да имат регистрация и да развиват дейност на територията на община Габрово и това е достатъчно.  В наредбата се предвижда, че комисията извършва оценка и класиране на кандидатите, но не става ясно за какво се прави тази оценка и класиране и за какво се използват резултатите от тях. В случая следва да бъде определено как класирането и точкуването се отнася към графика за ползване на съоръженията.  В чл. 23, ал. 1 е посочено: „Графикът за ползване на спортни обекти и съоръжения при условията на чл. 19 от тази наредба се изготвя от представители на Дирекция ОСД, ОСИ и отговорника на съответния обект.“ Тук не става ясно кои са „условията на чл. 19“.  Предлагаме чл. 23 да има следното съдържание:  Чл. 23 (1) „За ползването на съответните спортни съоръжения се изготвят и одобряват отделни графици от комисия, в която се включват: представител на Общински спортни имоти /ОСИ/, представител на дирекция „Образование и социални дейности“ /ОСД/ и представител на постоянната комисията за младежта и спорта към Общински съвет - Габрово.  (2)При изготвянето на графиците за конкретното съоръжение, в комисията с право на съвещателен глас участва и по един представител на клубовете, с които има сключени договори за ползване на това съоръжение.  (3) При изготвяне на графиците комисията се съобразява със сезонните условия и възрастовата група на спортистите.  Целта на участието на представител на клубовете е да бъде заявено, съобразено и синхронизирано ползването на съоръженията, съобразно желанието и възможностите на клубовете. | Частично се приема.  Не се приема.  Не се приема.  Не се приема.  Приема се.  Приема се.  Не се приема. | В проекта на Наредбата съществува чл. 6, според който *„Управлението и разпореждането със спортни съоръжения и туристически обекти се осъществява в съответствие с разпоредбите на Закона за общинската собственост, ЗФВС и подзаконовата нормативна уредба, приета от Общински съвет – Габрово.“*. Сами по себе си тези актове съдържат достатъчно гаранции за защита на обществения интерес. Въпреки това предложението е отчетено, като в чл. 6 е добавено : „при спазване принципите на справедливост, равнопоставеност и законност“.  В чл. 18, ал. 1 от проекта на Наредбата е посочено, че право да кандидатстват за спортни обекти и съоръжения имат спортните организации, които са вписани като ЮЛНЦ.  Подобна промяна би създала неоправдано ограничение спрямо спортните клубове. Тук трябва да се посочи, че е налице съществена разлика между употребеното в Проекта понятие „стопански обект“ и спортния обект или съоръжение, използвани за осъществяване на стопанска дейност. Във втората хипотеза, визирана от ФК Чардафон 1919, става въпрос за дейност, явяваща се спомагателна по отношение на основната, и както такава тя не следва да бъде пречка съответният клуб да ползва безвъзмездно спортни обекти-общинска собственост.  Съгласно предложения проект, единствената възможност за предоставяне безвъзмездно ползване на общински спортни обекти на спортни организации със собствена база, е при условията на чл. 103, ал. 1 от ЗФВС.  Това ограничение е въведено, тъй като Община Габрово не разполага с неограничена спортна база и би било несправедливо, ако клубовете, разполагащи със собствени бази се поставят при равни условия с тези, които нямат такива.  Достатъчно е посочването на критерия в т. 7 на чл. 18.  Предложената нова редакция на чл. 23 утежнява допълнително процедурата по разпределение на общинската спортна база. |
|  |  |  |  |
| ОФК Янтра 2019 -  Депозирано на 19.02.2024 г., с вх.№ ОСД 03-01-36/19.02.2024 г. и по имейл: n.penov@gabrovo.bg | С настоящото писмо бихме искали да споделим нашите коментари и предложения относно Проекта на Наредба за управление и разпореждане на общинските спортни имоти на територията на Община Габрово. Имаме сериозни притеснения по отношение на възможността за ползотворното и целесъобразно използване на общинската спортна база, които сме акцентирали и към които сме предложили конструктивни решения.  **Във връзка с Раздел 2, Чл. 17 (1)**  В допълнение на нуждата за съблекални и терени за тренировки, професионалните спортни клубове имат екзистенциална потребност от достъп до допълнителна инфраструктура за да осъществяват дейността си. За да покрие лицензионните си инфраструктурни критерии към Български Футболен Съюз, ОФК Янтра Габрово се нуждае от договорни отношения за използване на следните инфраструктурни ресурси: закрита зала за тренировки, терен с естествена тревна настилка, терен с изкуствена тревна настилка, възстановителен център, фитнес зала, административна сграда- офиси и съблекални. В тази връзка, предлагаме да се направят изключения за професионалните спортни клубове, които да гарантират приоритетен достъп до спортна инфраструктура, отговаряща на техните лицензионни и оперативни нужди.  **Във връзка с Раздел 2, Чл. 18 (1), т.3**  В допълнение на изискването към кандидатите за участие в състезания към съответната спортна федерация, предлагаме кандидатите за спортни обекти и съоръжения задължително да притежават лиценз от спортната федерация, за да гарантират качеството и легитимността на спортната дейност. В противен случай обричаме базата да бъде експлоатирана от юридически лица с нестопанска цел, които развиват спорт без лиценз и в несъответствие със спортните стандарти.  **Във връзка с Раздел 3, Чл. 19 (1)**  Изразяване загрижеността си относно възможните промени, вследствие заявление на нов кандидат за използването на спортната база и въздействието им върху футболните клубове. Предлагаме подходящ срок за кандидатстване и по –голяма периодизация, които да отчитат спортния футболен календар (който започва между Юли и Август и приключват между Май и Юни) и да гарантират непрекъснатостта на тренировъчните процеси на спортните отбори към съответния клуб. Важно е да се предостави достатъчно време за адаптиране и планиране на спортните активности, за да се предотврати нарушаване на спортните събития и участие в тях.  **Във връзка с Раздел 4, Чл. 20 и с Раздел 4, Чл. 22 (1)**  Изразяваме притеснението си относно възможните последствия от приемане на горепосочените точки, които обричат обществено-значимите спортни клубове в Габрово да загубят част от възможностите си за използване на **общинска** спортна база и провеждане на тренировъчен процес, за сметка на други кандидати, чиито цели са по-скоро частни от колкото обществени. Подобни действия биха довели до роене на спортните клубове в града, напомняйки на порочни практики и спомени от миналото на Габровския футбол. Затова ние вярваме, че е важно всеки спортен клуб да получава шанс за тренировъчен процес, но не и за сметка на вече съществуващи и структурирани спортни организации работещи със стотици деца и представлявайки хиляди хора. Предлагаме, при постъпване на повече от едно заявление и последващото сформирането на график, комисията от настоящата наредба да се съобразява с минималните тренировъчни нужди на водещия спортен клуб и допустимата натовареност на съответния спортен обект, за да се намали риска за нарушаване на тренировъчните и състезателни възможности на вече създадените отбори към съответния водещ клуб.  **Във връзка със Справка към Приложение №** **2 към Чл. 19**  Изключването на професионалните състезатели на спортен клуб, като аспект с по-голяма важност, при формирането на коефициент за разпределението на базата, би довело до решения противоречащи на нуждите на кандидатстващите спортни организации. Отчитайки, че към днешна дата професионалният ни мъжки отбор по футбол споделя една и съща спортна инфраструктура с детско-юношеските формации по футбол. В тази връзка е от съществено значение да се изясни, че тренировъчните и възстановителни принципи и методики на професионалният спорт не подлежат на адаптивност от към часове или условия за работа. В следствие на гореспоменатото, предлагаме Приложение № 2 към Чл. 19 да се актуализира, като се добави броят на картотекирани професионални спортисти на клуб състезаващ се на професионално ниво, а коефициентът на значимост при съответните състезатели да бъде отразен подобаващо. | Не се приема.  Частично се приема.  Не се съдържа конкретно предложение  Не се приема  Не се приема | В ал. 2 на чл. 17 съществува възможността спортните организации да кандидатстват и за друг спортен обект, при положение, че в графика има свободни часове.  С цел гарантиране качеството и легитимността на спортната дейност, се създава нова т. 9 в чл. 18, ал. 1, гласяща: „*да имат треньорски кадри, с професионална правоспособност и квалификация съгласно действащата нормативна уредба, като същите да се вписани в регистъра по чл. 9, ал. 1, т. 4 от ЗФВС към ММС. Треньорите по футбол предоставят лиценз за правоспособност за треньор по футбол*.“.  Община Габрово не насърчава раздробяването на спортни клубове, ако това води до негативни последици за обществеността и спортните организации. Въпреки това наредбата има за цел да уреди отношенията между Община Габрово и спортните организации (клубове) независимо от това кога и как са създадени, също така създаването на нови клубове може да е предпоставка за повишаване правото на избор на спортуващите, разнообразяване на спортните дейности в града. Наредбата не се създава с цел гарантиране позициите на съществуващите към момента на приемането й спортни клубове, нито пък с цел тяхното ощетяване. Въпреки това всяко предоставяне на публичен ресурс следва да е съобразено с принципите за ненарушаване свободата на сдружаване на гражданите, не нарушаване принципите на конкуренцията и създаване на равни условия за практикуване на спорт за всички.  В [чл. 133, ал. 3 от ЗФВС](https://web.apis.bg/p.php?i=3804245&b=0#p39465563) изрично е посочено, че общините подпомагат приоритетно дейностите в областта на спорта за всички. Направеното предложение е в конфликт с така изведения принцип на закона. Професионалният спорт по своята същност представлява икономическа/стопанска дейност, поради което следа да се съобразяват и ограниченията в сферата на предоставяне на държавни помощи на професионални клубове. |